# Curaçao

| Curaçao Kòrsou Kurasao |
| --- |
|
Zastava

Grb

 |
| **Himna:** "Himno di Kòrsou" |
| Službeni jezici | Holandski, Papijamento |
| Vlada | Ustavna monarhija |
| Površina |
| Stanovništvo |
| • Popis iz 2011 | 142.180 (-.) |
| • Gustoća | 319 /km2 |
| Valuta | Gulden holandskih antila |
| Vremenska zona | -04 |
| Pozivni broj | 599-9 |
| Veb-domena | .aw |

**Kurasao** (port. *Curaçao*, papijamento *Kòrsou*) je ostrvo u južnom delu Karipskog mora blizu severne obale Venecuele. Kurasao je jedna od samoupravnih teritorija Kraljevine Holandije, pored Arube, Holandije i Ostrva Sveti Martin. Glavni grad ostrva Kurasao je Vilemstad.

Mapa ostrva Kurasao
Površina ostrva je 444 km². Prema popisu iz 2001. na ostrvu živi 130.627 ljudi, što daje gustinu stanovništva od 294 stanovnika po kvadratnom kilometru. Kurasao se nalazi izvan pojasa uragana, koji ipak retko pogode ovo ostrvo.

Zvanična valuta je gulden holandskih antila a od 2012. biće promenjena u karipski gulden.

## Historija

Holandska kolonijalna arhitektura u luci Vilemstada
Prvi stanovnici Kurasaa su bili Arawak indijanci. Prvi evropljani su stigli do ostrva u španskoj ekspediciji Alonsa de Ojede 1499. Bolesti koje su španci doneli su uništili lokalno stanovništvo. Otok su zauzeli Holanđani 1634. Nizozemska zapadnoindijska kompanija je osnovala naselje Vilemstad koje je postalo trgovačka luka. Vilemstad je bio centar za trgovinu robljem. Bogatstvo stečeno trgovinom robljem obogatilo je stanovnike ostrva i doprinelo izgradnji impresivnih arhitektonskih ostvarenja.

Početkom 19. veka ostrvo je menjalo gospodare (Velika Britanija, Francuska, Holandija), da bi se od 1815. vratilo pod Holandsku vlast. Trgovina robljem je ukinuta 1863. Kraj trgovine robljem stvorio je ekonomske probleme ostrvljanima i uticao na odliv stanovništva. Pronalazak izvora nafte 1914. dramatično je izmenio ekonomske prilike. Na ostrvu je izgrađena rafinerija nafte koja je postala veliki poslodavac.

Veće ostrva Kurasao je 1984. promovisalo Nacionalnu zastavu i himnu ostrva.

Krajem 2010. Kurasao je postao autonomni konstitutivni član Kraljevine Holandije, u skladu sa rezultatima referenduma iz 2005.

### Poreklo imena

Poreklo imena ostrva još nije sasvim jasno. Jedno objašnjenje je da ono potiče od portugalske reči za srce „korasao“ (*coração*), što bi se odnosilo na trgovački značaj Kurasaa. Drugo objašnjenje je da su prvobitni stanovnici sebe nazivali ovim imenom.

## Geografija

Klima na Kurasau je polu-pustinjska (klima savane). Biljni svet ostrva se uglavnom sastoji od kaktusa, bodljikavog žbunja i četinara. Najviša tačka ostrva je na 375 metara nadmorske visine. Na Kurasau postoje slane močvare gde se odmaraju i hrane jata flamingosa. Jugoistočno od Kurasaa nalazi se malo nenaseljeno ostrvo Mali Kurasao.

Otok je okružen koraljnim grebenima i poznato je kao odlična lokacija za ronioce.

## Stanovništvo

Narod na ostrvu je mešavina afričkog (većina), holandskog, istočnoazijskog i portugalskog stanovništva. U novije vreme na ostrvo se doseljavaju imigranti iz Dominikanske Republike, Haitija, Kariba i Kolumbije.

Glavni jezici ostrva Kurasao su papiamento i engleski, dok se koriste i holandski i španski. Neki stanovnici ostrva govore sva 4 jezika.

Privreda Kurasaa se zasniva na rafinisanju nafte, turizmu i finansijskim uslugama.

## Vanjske veze

* Zvanična internet prezentacija ostrva
* www.gov.an Arhivirano 2010-10-18 na Wayback Machine-u Vlada Holandskih Antila
* Curacao-gov.an Arhivirano 2006-07-15 na Wayback Machine-u Vlada ostrva Kurasao
* Turističko udruženje
* Arhitektura na Kurasau
* Mapa ostrva Arhivirano 2006-06-29 na Wayback Machine-u